Gereja Ortodoks Yunani

Gereja Ortodoks Yunani (Bahasa Yunani : Ἑλληνορθόδοξη Ἐκκλησία, Ellinorthódoxi Ekklisía, AFA: ) merujuk kepada mana-mana satu daripada tiga kelas gereja Kristian, masing-masing mempunyai kaitan dengan Kristian Yunani, Kristian Levantin berbahasa Arab, atau secara lebih luasnya tradisi yang digunakan dalam Empayar Rom Timur.

Makna yang lebih luas merujuk kepada "seluruh badan Kristian Ortodoks (Khalsedonia), kadangkala juga dipanggil 'Ortodoks Timur,' 'Katolik Yunani,' atau secara amnya 'Gereja Yunani'."

Makna kedua yang lebih sempit merujuk kepada "mana-mana daripada beberapa gereja bebas dalam persekutuan seluruh dunia Kristian Ortodoks (Timur) yang mengekalkan bahasa Yunani sebagai laras gerejawi formal". Dalam pengertian ini, Gereja Ortodoks Yunani ialah Patriarkat Ekumenikal Konstantinopel dan tanggungan-tanggungannya, Patriarkat Iskandariah, Antioka dan Baitulmaqdis, Gereja Greece dan Gereja Cyprus.Demetrios [Trakatellis] (2010). "Orthodox Churches, Eastern: Greek Orthodox Church and Its Theology". In Patte, Daniel (ed.). The Cambridge Dictionary of Christianity. Cambridge University Press. p. 895. ISBN 978-0-521-52785-9.

Makna ketiga merujuk kepada Gereja Greece, sebuah Gereja Ortodoks Timur yang beroperasi di dalam sempadan Greece moden.

 Etimologi 
Mengikut sejarah, istilah "Ortodoks Yunani" telah digunakan untuk semua gereja Ortodoks Timur, kerana perkataan "Yunani" boleh merujuk kepada bekas jajahan Empayar Byzantium.Edwin Pears, The Destruction of the Greek Empire and the Story of the Capture of Constantinople by the Turks, Haskell House, 1968 Dalam lapan abad pertama sejarah Kristian, kebanyakan perkembangan intelektual, budaya, dan sosial utama dalam Gereja Kristian berlaku di Empayar Byzantium atau lingkungan pengaruhnya,Tanner, Norman P. The Councils of the Church, The Byzantine legacy in the Orthodox Church by John Meyendorff - 1982 di mana bahasa Yunani digunakan secara meluas dan digunakan untuk kebanyakan penulisan teologi. Ibu kota empayar, Konstantinopel, merupakan pusat penting awal bagi agama Kristian, dan segala amalan sembahyang, adat, dan rukun-rukunnya sedikit-sedikit diterima pakai di seluruh Ortodoks Timur, masih menjadi asas Ortodoks kontemporari.Hugh Wybrew, The Orthodox Liturgy: The Development of the Eucharistic Liturgy in the Byzantine Rite - 1990The Christian Churches of the East, Vol. II: Churches Not in Communion with Rome, by Donald Attwater - 1962J Meyendorff, Byzantine Theology: Historical Trends and Doctrinal Themes (1987) Dengan itu, Ortodoks Timur kemudian dipanggil Ortodoks "Yunani" sama seperti orang Kristian Barat dipanggil "Roman" Katolik. Bagaimanapun, kata sifat "Yunani" akhirnya digugurkan oleh orang Slav dan gereja-gereja Ortodoks Timur yang lain kerana kebangkitan nasionalisme mereka, bermula seawal abad ke-10 MJoan Mervyn Hussey, The Orthodox Church in the Byzantine Empire, 1990 Menjelang awal abad ke-21, umumnya gereja-gereja yang paling rapat dengan budaya dan etnik Yunani atau Byzantium sahaja yang dipanggil "Yunani Ortodoks" dalam bahasa biasa.

Ortodoks Yunani juga telah ditakrifkan sebagai tradisi keagamaan yang berakar umbi dalam memelihara identiti Yunani.

Pada tahun 2022, kerajaan AS menganggarkan bahawa 81-90% penduduk Greece dikenal pasti mengikut Ortodoks Yunani.US State Dept 2022 report

 Sejarah 
Gereja Ortodoks Yunani ialah keturunan gereja-gereja yang diasaskan oleh para Rasul di Balkan dan Timur Tengah pada abad pertama Masihi, serta telah mengekalkan banyak tradisi gereja purba.

 Gereja-gereja 

 Empat patriarkat purba:
 Patriarkat Ekumenikal Konstantinopel, yang diketuai oleh Patriark Ekumenikal Konstantinopel, yang juga merupakan "yang pertama di kalangan setaraf" Gereja Ortodoks Timur
 Keuskupan Agung Crete separa autonomi
 Keuskupan Agung Ortodoks Yunani Amerika
 Keuskupan Agung Ortodoks Yunani Australia
 Keuskupan Agung Ortodoks Yunani Kanada
 Keuskupan Agung Ortodoks Yunani Itali
 Keuskupan Agung Ortodoks Yunani Thyateira dan Great Britain
 Gereja Ortodoks Yunani Iskandariah
 Gereja Ortodoks Yunani Antioka
 Keuskupan Agung Ortodoks Antioka Australia, New Zealand dan Filipina
 Keuskupan Agung Ortodoks Antioka Buenos Aires dan Seluruh Argentina
 Keuskupan Agung Ortodoks Antioka Perancis, Eropah Barat dan Selatan
 Keuskupan Agung Ortodoks Antioka Jerman dan Eropah Tengah
 Keuskupan Agung Ortodoks Antioka Mexico, Venezuela, Amerika Tengah dan Caribbean
 Keuskupan Agung Ortodoks Antioka di Amerika Utara
 Keuskupan Agung Ortodoks Antioka Santiago dan Seluruh Chile
 Keuskupan Agung Ortodoks Antioka São Paulo dan Seluruh Brazil
 Keuskupan Agung Ortodoks Antioka di Kepulauan British dan Ireland
 Gereja Ortodoks Yunani Baitulmaqdis
 Gereja autonomi Sinai
 Swakepala dipertahankan di Majlis Efesus
 Gereja Cyprus
 Gereja swakepala moden:
 Gereja Yunani

 Rujukan 

 Bacaan lanjut 

 Aderny, W. F. (1908) The Greek and Eastern Churches. Dalam talian.
 Constantelos, D. J. (1982). Understanding the Greek Orthodox church: its faith, history, and practice. Seabury Press.
 Fortesque, A. (1929). The Orthodox Eastern Church.
 Hussey, J. M. (2010). The orthodox church in the Byzantine empire. Oxford University Press. Dalam talian. .
 Kephala, E. (1930). Church of the Greek People Past and Present
 Latourette, K. S. (1959). Christianity in a Revolutionary Age, II: The Nineteenth Century in Europe: The Protestant and Eastern Churches. (1959) 2: 479–484; (1958). Christianity in a Revolutionary Age, IV: The Twentieth Century in Europe: The Roman Catholic, Protestant, and Eastern Churches


 Pautan luar 



Kategori:Kebudayaan Yunani
Kategori:Istilah Kristian
Kategori:Mazhab Kristian di Timur Tengah
Kategori:Ortodoks Timur di Eropah
Kategori:Ortodoks Yunani